Period: Old Babylonian
Genre: Literary
Transliteration:
<SURFACE>
<COLUMN>
e₂ gal kur-ra an-gal
...kur...an-gal
e₂ {d}en-lil₂...kur-ra an-gal
e₂ {d}nin...kur-ra an-gal
e₂ itima kug kur-ra an-gal
e₂ ud nu-zu kur-ra an-gal
e₂ kan₄ mah kur-ra an-gal
...suh-a kur-ra an-gal
{ŋeš}kun₄ e₂-e kur-ra an-gal
e₂ aŋ₂ sikil-la kur-ra an-gal
kan₄ gal silim-ma kur-ra an-gal
kisal {d}en...la₂ kur-ra an-gal
hur-saŋ-galam-ma kur-ra an-gal
kan₄ gal ki kug kur-ra...gal
kan₄ še nu...kur-ra an-gal
...šu-unken-na kur-ra...gal
...an-gal
e₂...ra an-gal
e₂...ra an-gal
...a kur-ra an-gal
e₂ buru₁₄ mah-a kur-ra an-gal
e₂...kur-ra an-gal
e₂ ŋa₂-nun-mah kur-ra an-gal
en-du gal-zu kur-ra an-gal
arah₄ gid₂-da kur-ra an-gal
kan₄ {d}suen-na kur-ra an-gal
{ŋeš}kiri₆ kiri₃-zal-la-na kur-ra an-gal
du₆-kug ki kug kur-ra an-gal
šag₄ e₂-dim₃-ma kur-ra an-gal
e₂-tilla₂-mah kur-ra an-gal
<COLUMN>
ŋa₂{ŋeš}apin-na kur-ra...
an-ne₂-mar-ra kur-ra an...
aš-te ki sikil kur-ra an...
a-ar bi₂-in-pad₃ bi₂-in-dug₄-ga
bi₂-in-dug₄-ga-ra bi₂-in-dug₄-ga-ra
...ud-da šu-mu-un-na-il₂
...{d}en-lil₂...ka bi₂-in-dug₄-ga-ra
e₂ {d}nin...ka bi₂-in-dug₄-ga-ra
a-ar...ud-da šu-mu-un-na-il₂
...gu₂ 1(diš)-a-kam
e₂-e me gal-la saŋ mi-ni-ib₂-il₂
šag₄-bi-ta kur šim {ŋeš}erin-na-gin₇
e₂-a en-bi am₃-da-hul₂-e
e₂ {d}en-lil₂-la₂ me gal-la saŋ mi-ni-ib-il₂
e₂ {d}nin-lil₂...me gal-la saŋ mi-ni-ib-il₂
lugal-bi en-e dumu zid-da
lugal {d}en-lil₂-ra...ma-am₃
{d}en-lil₂-la₂ lu₂ šag₄-ga-na-kam
ur-saŋ {d}nin-urta
me-teš₂ e₂-kur-ra
dumu gal {d}en-lil₂-la₂ en-e dumu zid-da
{d}nanna šul {d}suen
en {d}dili-im₂-babbar
ur-saŋ {d}en-lil₂-la₂ en-e dumu zid-da
lugal {d}en-lil₂-ra tum₂-ma-am₃
{d}en-lil₂-la₂ lu₂ šag₄-ga-na-kam
šir₃-nam-šub {d}en-lil₂-la₂-kam
<SURFACE>
<COLUMN>
lugal <unk> šu du₃ {d}a-nun-na-ke₄-ne
ŋeštug₂ mah šum₂-ma eridug{ki}ga til₃-la
a-a {d}en-ki <unk> šu du₃ {d}a-nun-na-ke₄-ne
ŋeštug₂ mah šum₂-ma eridug{ki}ga til₃-la
lugal-ŋu₁₀ za-e mah-me-en dumu-saŋ an-na-me-en
an-ur₂ an-pa-še₃ mu-zu ši-in-ga-me
{d}en-ki za-e mah-me-en dumu-saŋ an-na-me-en
an-ur₂ an-pa-še₃ mu-zu ši-in-ga-me
e₂-zu an-dul₃-gin₇ ab-šag₄-ga ša-mu-un-la₂
za-e ušumgal an-ki-a šag₄-ba ša-mu-til₃-le
eš₃ abzu an-dul₃-gin₇ ab-šag₄-ga ša-mu-un-la₂
za-e ušumgal an-ki-a šag₄-ba ša-mu-til₃-le
en-e eridug{ki}ga nam-šub ba-an-sig₁₀
nam-šub eridug{ki}ga igi-ni-še₃...un-dib-be₂
a-a {d}en-ki eridug{ki}ga nam-šub ba-an-sig₁₀
nam-šub eridug{ki}ga igi-ni-še₃ mu-un-dib-be₂
{d}en-ki-e-ne {d}nin-ki-e-ne
im šeŋ₃ ki-ke₄ pa e₃ mu-ra-an-ak-eš
id₂-da a-eštub a-šag₄-ga še gu-nu
{d}en-ki-ŋu₁₀ šu-ta he₂-ši-im-ta-du₃-du₃
ambar-ra ku₆-da suhur ŋeš-gi gi sumun gi henbur
{d}nu-dim₂-mud-ŋu₁₀ šu-ta he₂-ši-im-ta-du₃-du₃
tir-tir-re šeg₉ šeg₉-bar an-edin-na {ŋeš}maš-gurum
{d}en-ki-ŋu₁₀ šu-ta he₂-ši-im-ta-du₃-du₃
pu₂{ŋeš}kiri₆ lal₃ ŋeštin e₂-gal zi su₃...
ki-ru-gu₂ 1(diš)...
abzu-gin₇ ab-a nu-uš-ši-in...
eridug{ki} eš₃ abzu-gin₇ ab...
en-bi dur₂ kal-zu...
<COLUMN>
...ud su₃-ra-gin₇ abzu nu-uš-ši-in-ga-du₃-e
...tuš kal-zu nu-uš-ši-in-ga-du₃-e
...ud su₃-ra-a-gin₇ nu-uš-ši-in-ga-du₃-e
...abzu-a nu-uš-ši-in-ga-du₃-e
gud an-na šim eren-zu ki-tuš kal-zu nu-uš-ši-in-du₃-e
...dur₂ kal-zu nu-uš-ši-in-ga-du₃-e
...mah {d}nin-gal e₂ ki-tuš kal-zu nu-uš-ši-in-ga-du₃-e
...dur₂ kal-zu nu-uš-ši-in-ga-du₃-e
<unk>...zu ki-tuš kal-zu niŋ₂ an-da nu-uš-ši-in-ga-du₃-e
inim gal-la-na gu₃ mu-na-an-de₂-e
kinda₂-ŋu₁₀ ŋa₂-nu {d}ara-še₃ an-na-ab-be₂
{d}ara-e ki nu-zu e₂ nu-zu niŋ₂ an-da
kingal-ŋu₁₀ ŋa₂-nu {d}ara-še₃ an-na-ab-be₂
niŋ₂-zu lu₂ ki gu-la-a niŋ₂ an-da
e₂ gu₂ um-mi-in-la₂ gu₃ mu-na-an-de₂-e
{ŋeš}rab₃-ŋu₁₀ gu₂ um-mi-in-la₂ gu₃ mu-na-an-de₂-e
abzu...sukkal-za <unk> a-ni su₃-ra
a su-su a am₃-ma-ni-in-de₂
en-za <unk> ni su₃-ra
en₃-du-bi he₂-em-me-a-ke₄-eš he₂-eb₂-e-ne
šir₃-nam-šub-ba {d}en-ki-ga-kam
min šir₃-me-eš

Cuneiform:
<SURFACE>
<COLUMN>
𒂍𒃲𒆳𒊏𒀭𒃲
...𒆳...𒀭𒃲
𒂍𒀭𒂗𒆤...𒆳𒊏𒀭𒃲
𒂍𒀭𒎏...𒆳𒊏𒀭𒃲
𒂍𒃟𒆬𒆳𒊏𒀭𒃲
𒂍𒌓𒉡𒍪𒆳𒊏𒀭𒃲
𒂍𒆍𒈤𒆳𒊏𒀭𒃲
...𒈽𒀀𒆳𒊏𒀭𒃲
𒄑𒄿𒇻𒂍𒂊𒆳𒊏𒀭𒃲
𒂍𒉘𒂖𒆷𒆳𒊏𒀭𒃲
𒆍𒃲𒁲𒈠𒆳𒊏𒀭𒃲
𒆦𒀭𒂗...𒇲𒆳𒊏𒀭𒃲
𒄯𒊕𒃴𒈠𒆳𒊏𒀭𒃲
𒆍𒃲𒆠𒆬𒆳𒊏...𒃲
𒆍𒊺𒉡...𒆳𒊏𒀭𒃲
...𒋗𒌺𒈾𒆳𒊏...𒃲
...𒀭𒃲
𒂍...𒊏𒀭𒃲
𒂍...𒊏𒀭𒃲
...𒀀𒆳𒊏𒀭𒃲
𒂍𒂙𒈤𒀀𒆳𒊏𒀭𒃲
𒂍...𒆳𒊏𒀭𒃲
𒂍𒂷𒉣𒈤𒆳𒊏𒀭𒃲
𒂗𒁺𒃲𒍪𒆳𒊏𒀭𒃲
𒂍𒍑𒁍𒁕𒁍𒁕𒆳𒊏𒀭𒃲
𒆍𒀭𒂗𒍪𒈾𒆳𒊏𒀭𒃲
𒄑𒊬𒅗𒉌𒆷𒈾𒆳𒊏𒀭𒃲
𒇯𒆬𒆠𒆬𒆳𒊏𒀭𒃲
𒊮𒂍𒈕𒈠𒆳𒊏𒀭𒃲
𒂍𒀭𒀸𒀭𒈤𒆳𒊏𒀭𒃲
<COLUMN>
𒂷𒄑𒀳𒈾𒆳𒊏...
𒀭𒉌𒈥𒊏𒆳𒊏𒀭...
𒀸𒋼𒆠𒂖𒆳𒊏𒀭...
𒀀𒅈𒉈𒅔𒅆𒊒𒉈𒅔𒅗𒂵
𒉈𒅔𒅗𒂵𒊏𒉈𒅔𒅗𒂵𒊏
...𒌓𒁕𒋗𒈬𒌧𒈾𒅍
...𒀭𒂗𒆤...𒅗𒉈𒅔𒅗𒂵𒊏
𒂍𒀭𒎏...𒅗𒉈𒅔𒅗𒂵𒊏
𒀀𒅈...𒌓𒁕𒋗𒈬𒌧𒈾𒅍
...𒄘𒁹𒀀𒄰
𒂍𒂊𒈨𒃲𒆷𒊕𒈪𒉌𒌈𒅍
𒊮𒁉𒋫𒆳𒋆𒄑𒂞𒈾𒁶
𒂍𒀀𒂗𒁉𒀀𒀭𒁕𒄾𒂊
𒂍𒀭𒂗𒆤𒇲𒈨𒃲𒆷𒊕𒈪𒉌𒅁𒅍
𒂍𒀭𒎏𒆤...𒈨𒃲𒆷𒊕𒈪𒉌𒅁𒅍
𒈗𒁉𒂗𒂊𒌉𒍣𒁕
𒈗𒀭𒂗𒆤𒊏...𒈠𒀀𒀭
𒀭𒂗𒆤𒇲𒇽𒊮𒂵𒈾𒄰
𒌨𒊕𒀭𒎏𒅁
𒈨𒌨𒂍𒆳𒊏
𒌉𒃲𒀭𒂗𒆤𒇲𒂗𒂊𒌉𒍣𒁕
𒀭𒋀𒆠𒂄𒀭𒂗𒍪
𒂗𒀭𒀸𒁽𒌓
𒌨𒊕𒀭𒂗𒆤𒇲𒂗𒂊𒌉𒍣𒁕
𒈗𒀭𒂗𒆤𒊏𒁺𒈠𒀀𒀭
𒀭𒂗𒆤𒇲𒇽𒊮𒂵𒈾𒄰
𒂡𒉆𒊒𒀭𒂗𒆤𒇲𒄰
<SURFACE>
<COLUMN>
𒈗<unk>𒋗𒆕𒀭𒀀𒉣𒈾𒆤𒉈
𒄑𒌆𒉿𒈤𒋧𒈠𒉣𒆠𒂵𒋾𒆷
𒀀𒀀𒀭𒂗𒆠<unk>𒋗𒆕𒀭𒀀𒉣𒈾𒆤𒉈
𒄑𒌆𒉿𒈤𒋧𒈠𒉣𒆠𒂵𒋾𒆷
𒈗𒈬𒍝𒂊𒈤𒈨𒂗𒌉𒊕𒀭𒈾𒈨𒂗
𒀭𒌫𒀭𒉺𒂠𒈬𒍪𒅆𒅔𒂵𒈨
𒀭𒂗𒆠𒍝𒂊𒈤𒈨𒂗𒌉𒊕𒀭𒈾𒈨𒂗
𒀭𒌫𒀭𒉺𒂠𒈬𒍪𒅆𒅔𒂵𒈨
𒂍𒍪𒀭𒊨𒁶𒀊𒊮𒂵𒊭𒈬𒌧𒇲
𒍝𒂊𒃲𒁔𒀭𒆠𒀀𒊮𒁀𒊭𒈬𒋾𒇷
𒀊𒍪𒀊𒀭𒊨𒁶𒀊𒊮𒂵𒊭𒈬𒌧𒇲
𒍝𒂊𒃲𒁔𒀭𒆠𒀀𒊮𒁀𒊭𒈬𒋾𒇷
𒂗𒂊𒉣𒆠𒂵𒉆𒊒𒁀𒀭𒋧
𒉆𒊒𒉣𒆠𒂵𒅆𒉌𒂠...𒌧𒁳𒁉
𒀀𒀀𒀭𒂗𒆠𒉣𒆠𒂵𒉆𒊒𒁀𒀭𒋧
𒉆𒊒𒉣𒆠𒂵𒅆𒉌𒂠𒈬𒌧𒁳𒁉
𒀭𒂗𒆠𒂊𒉈𒀭𒎏𒆠𒂊𒉈
𒅎𒀀𒀭𒆠𒆤𒉺𒌓𒁺𒈬𒊏𒀭𒀝𒌍
𒀀𒇉𒁕𒀀𒄞𒀀𒊮𒂵𒊺𒄖𒉡
𒀭𒂗𒆠𒈬𒋗𒋫𒃶𒅆𒅎𒋫𒆕𒆕
𒆹𒊏𒄩𒁕𒋦𒄑𒄀𒄀𒌀𒄀𒆕
𒀭𒉡𒁶𒄷𒄭𒈬𒋗𒋫𒃶𒅆𒅎𒋫𒆕𒆕
𒌁𒌁𒊑𒊾𒊾𒁇𒀭𒂔𒈾𒄑𒈦𒃵
𒀭𒂗𒆠𒈬𒋗𒋫𒃶𒅆𒅎𒋫𒆕𒆕
𒇥𒄑𒊬𒋭𒃾𒂍𒃲𒍣𒋤...
𒆠𒊒𒄘𒁹...
𒍪𒀊𒁶𒀊𒀀𒉡𒍑𒅆𒅔...
𒉣𒆠𒀊𒍪𒀊𒁶𒀊...
𒂗𒁉𒂉𒆗𒍪...
<COLUMN>
...𒌓𒋤𒊏𒁶𒍪𒀊𒉡𒍑𒅆𒅔𒂵𒆕𒂊
...𒆪𒆗𒍪𒉡𒍑𒅆𒅔𒂵𒆕𒂊
...𒌓𒋤𒊏𒀀𒁶𒉡𒍑𒅆𒅔𒂵𒆕𒂊
...𒍪𒀊𒀀𒉡𒍑𒅆𒅔𒂵𒆕𒂊
𒄞𒀭𒈾𒋆𒂞𒍪𒆠𒆪𒆗𒍪𒉡𒍑𒅆𒅔𒆕𒂊
...𒂉𒆗𒍪𒉡𒍑𒅆𒅔𒂵𒆕𒂊
...𒈤𒀭𒎏𒃲𒂍𒆠𒆪𒆗𒍪𒉡𒍑𒅆𒅔𒂵𒆕𒂊
...𒂉𒆗𒍪𒉡𒍑𒅆𒅔𒂵𒆕𒂊
<unk>...𒍪𒆠𒆪𒆗𒍪𒃻𒀭𒁕𒉡𒍑𒅆𒅔𒂵𒆕𒂊
𒅗𒃲𒆷𒈾𒅗𒈬𒈾𒀭𒌤𒂊
𒌵𒈬𒂷𒉡𒀭𒊭𒂠𒀭𒈾𒀊𒁉
𒀭𒊭𒂊𒆠𒉡𒍪𒂍𒉡𒍪𒃻𒀭𒁕
𒃲𒌺𒈬𒂷𒉡𒀭𒊭𒂠𒀭𒈾𒀊𒁉
𒃻𒍪𒇽𒆠𒄖𒆷𒀀𒃻𒀭𒁕
𒂍𒄘𒌝𒈪𒅔𒇲𒅗𒈬𒈾𒀭𒌤𒂊
𒄑𒈗𒈬𒄘𒌝𒈪𒅔𒇲𒅗𒈬𒈾𒀭𒌤𒂊
𒍪𒀊...𒈛𒍝<unk>𒀀𒉌𒋤𒊏
𒀀𒋢𒋢𒀀𒀀𒀭𒈠𒉌𒅔𒌤
𒂗𒍝<unk>𒉌𒋤𒊏
𒇷𒁺𒁉𒃶𒅎𒈨𒀀𒆤𒌍𒃶𒌈𒂊𒉈
𒂡𒉆𒊒𒁀𒀭𒂗𒆠𒂵𒄰
𒈫𒂡𒈨𒌍